Ceyms Bond çimərliyi
Ceyms Bond çimərliyi (ing. James Bond Beach) - Yamaykanın şimalında, Orakabessa şəhərinin şimal-qərbində yerləşir. Sahillərini Karib dənizinin suları yuyur. Bu hissədə Orakabessa qoruğu yerləşir. Çimərlik yarımadanın üç hissəsini əhatə edir və 10 000 m² əraziyə sahibdir. Uzunluğu 350 metrdir. Adsız çimərlik «Doktor Nou» filminin çəkilişləri zamanı öz adını almışdır. Məhz bu filmdə Ceyms Bondun istəklisi Ursula Andress ağ çimərlik paltarında sudan çıxaraq dünyanı heyran qoymuşdur.